Warszawapaktens invasjon av Tsjekkoslovakia
Warszawapaktens invasjon av Tsjekkoslovakia var den militære invasjonen av Tsjekkoslovakia som Sovjetunionen og de sovjetiske allierte Warszawapakt-landene i Øst-Europa Polen, DDR, Ungarn og Bulgaria gjennomførte fra 20. august 1968. Årsaken til invasjonen var at Sovjetunionen ville sette en stopper for Alexander Dubčeks politiske reformer, den såkalte Praha-våren. Invasjonen endte med at Tsjekkoslovakia ble tvunget til å undertegnet Moskva-protokollen og at landet var under militær okkupasjon til 1991. Ifølge Moskva-protokollen skulle regimet «forsvare sosialismen», reformene trekkes tilbake, tsjekkoslovakiske medier skulle underkastes streng sensur og Tsjekkoslovakia skulle avvise FN-innblanding i alle saker som gjaldt Østblokken.